ઉત્તર અમેરિકામાં આઠમા ક્રમનો સૌથી ગરમ સપ્ટેમ્બર મહિનો રેકોર્ડ મુજબ રહ્યો છે. તટીય મિસિસીપી અને મધ્યપશ્ચિમમાં પણ તાપમાન વિક્રમજનક હદ સુધી તો પહોંચી જ ગયું હતું. અમેરિકાના મિશિગનમાં તો એકતરફ ગરમી અને બીજીતરફ દુષ્કાળ જેવી સ્થિતિથી હાલત કફોડી છે. પાક થયો નથી. ગાય સહિતના પ્રાણીઓ માટે પણ મુશ્કેલી છે. જોકે આ સ્થિતિમાં અમેરિકા જેવા દેશ માટે આનંદની વાત એ છે કે ગરમીના લીધે દારૂ સારો બને છે. ગરમ અને સૂકી સ્થિતિના લીધે સોયાબીન પણ સમય કરતાં પહેલાં પાકી જાય છે.